b'\n_START_ARTICLE_\nBjelke\n_START_SECTION_\nTrebjelker\n_START_PARAGRAPH_\nI byggefaget har bjelker forskjellige betegnelser etter hvor i konstruksjonen de brukes. I bindingsverk st\xc3\xa5r stenderne p\xc3\xa5 en svill og b\xc3\xa6rer en rem, men disse kalles ikke bjelker. Bjelkene ligger p\xc3\xa5 tvers av to b\xc3\xa6rende vegger eller drager. I et sperrebind inng\xc3\xa5r ofte en hanebjelke som hindrer nedb\xc3\xb8yning av sperrene. Trevirke t\xc3\xa5ler relativt godt b\xc3\xa5de strekk og trykk ved nedb\xc3\xb8yning som f\xc3\xb8lge av belastning. B\xc3\xa6reevnen blir bedre dersom bjelken er h\xc3\xb8y i forhold til bredden. I eldre tid kunne b\xc3\xa6reevnen forbedres ved fortanning av to halve bjelker. Moderne limtre utnytter at bjelkens b\xc3\xa6reevne er proporsjonal med kvadratet av h\xc3\xb8yden.\n_START_SECTION_\nBetongbjelker\n_START_PARAGRAPH_\nBetong alene er trykkfast, men t\xc3\xa5ler d\xc3\xa5rlig strekkp\xc3\xa5kjenning. Bjelker av betong m\xc3\xa5 derfor forsterkes med armering av st\xc3\xa5l. St\xc3\xa5lstenger av kamst\xc3\xa5l blir anbrakt i nedre del av bjelken for \xc3\xa5 ta strekkp\xc3\xa5kjenningen.'